**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS JAUNIMO SAVANORIŠKOS TARNYBOS FINANSAVIMO TVARKOS APRAŠO PATVIRTINIMO**

2020 m.          d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 7 straipsnio 22 punktu, 16 straipsnio 4 dalimi, Lietuvos Respublikos savanoriškos veiklos įstatymo 11 straipsniu, Jaunimo savanoriškos tarnybos organizavimo tvarkos aprašo, patvirtinto Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, 20.2 punktu, vykdydama Molėtų rajono savivaldybės strateginio 2018–2024 metų plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3„Dėl Molėtų rajono savivaldybės 2018–2024 metų strateginio plėtros plano patvirtinimo“, 1 prioriteto ,,Besimokanti, atsakinga ir aktyvi bendruomenė“ 1.1 tikslo ,,Besimokančios visuomenės poreikius atitinkančios švietimo paslaugos“ 1.1.2 uždavinio ,,Užtikrinti kryptingą jaunimo politikos įgyvendinimą“ 1.1.2.5 priemonę „Savanorystės skatinimas“, Molėtų rajono savivaldybės strateginio veiklos plano 2020–2022 metams, patvirtinto Molėtų rajono savivaldybės tarybos 2020 m. sausio 30 d. sprendimu Nr. B1-1 „Dėl Molėtų rajono savivaldybės strateginio veiklos plano 2020–2022 metų patvirtinimo“, 5 programos 1 tikslo 1 uždavinio 5 priemonės „Savanorystės skatinimas“, 05.01.01.05 „Savanoriškos tarnybos organizavimo ir finansavimo tvarkos aprašo parengimas ir įgyvendinimas“ ir 05.01.01.07 „Skatinimas jaunimą savanoriauti“ bei atsižvelgdama į Molėtų rajono savivaldybės jaunimo reikalų tarybos 2020 m. birželio 4 d. posėdžio protokolą Nr. V4-15,

Molėtų rajono savivaldybės taryba n u s p r e n d ž i a:

Patvirtinti Molėtų rajono savivaldybės jaunimo savanoriškos tarnybos finansavimo tvarkos aprašą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

PATVIRTINTA

                     Molėtų rajono savivaldybės tarybos

                     2020 m. d. sprendimu Nr. B1-

**MOLĖTŲ RAJONO SAVIVALDYBĖS JAUNIMO SAVANORIŠKOS TARNYBOS FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS IR VARTOJAMOS SĄVOKOS**

1. Molėtų rajono savivaldybės jaunimo savanoriškos tarnybos finansavimo tvarkos aprašas (toliau – Aprašas) reglamentuoja jaunimo savanoriškos tarnybos skatinimo projektų (toliau – Projektas) reikalavimus turiniui, pareiškėjams, konkursui (toliau – Konkursas) paraiškų teikimo, projektų vertinimo, finansavimo, vykdymo ir kontrolės tvarką.

2. Aprašas parengtas įgyvendinant Molėtų rajono savivaldybės strateginio 2018–2024 metų plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3„Dėl Molėtų rajono savivaldybės 2018–2024 metų strateginio plėtros plano patvirtinimo“, 1 prioriteto ,,Besimokanti, atsakinga ir aktyvi bendruomenė“ 1.1. tikslo ,,Besimokančios visuomenės poreikius atitinkančios švietimo paslaugos“ 1.1.2 uždavinio ,,Užtikrinti kryptingą jaunimo politikos įgyvendinimą“ 1.1.2.5 priemonę „Savanorystės skatinimas“, Molėtų rajono savivaldybės strateginio veiklos plano 2020–2022 metams, patvirtinto Molėtų rajono savivaldybės tarybos 2020 m. sausio 30 d. sprendimu Nr. B1-1 „Dėl Molėtų rajono savivaldybės strateginio veiklos plano 2020–2022 metų patvirtinimo“, 5 programos 1 tikslo 1 uždavinio 5 priemonę „Savanorystės skatinimas“, „Savanoriškos tarnybos organizavimo ir finansavimo tvarkos aprašo parengimas ir įgyvendinimas“ ir „Skatinimas jaunimą savanoriauti“ bei vadovaujantis Jaunimo savanoriškos tarnybos organizavimo tvarkos aprašu, patvirtintu Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“ (toliau – JST organizavimo tvarkos aprašas).

3. Konkurso tikslas – finansuoti, kofinansuoti savanorišką veiklą organizuojančių (toliau – SVO) organizacijų vykdomus Jaunimo savanoriškos tarnybos (toliau – JST) projektus, parengtus ir teikiamus įgyvendinant JST Molėtų rajono savivaldybėje.

4. Lėšos įgyvendinti JST yra numatomos einamųjų metų Molėtų rajono savivaldybės biudžete.

5. Konkursą organizuoja Molėtų rajono savivaldybės administracija (toliau – Administracija). Informacija apie konkursą skelbiama Molėtų rajono savivaldybės internetinėje svetainėje [www.moletai.lt](http://www.moletai.lt)

6. Projektų įgyvendinimo trukmė – nuo Savivaldybės biudžeto lėšų naudojimo sutarties pasirašymo dienos iki einamųjų metų gruodžio 31 d.

7. Apraše vartojamos sąvokos suprantamos taip, kaip jos yra aiškinamos Lietuvos Respublikos jaunimo politikos pagrindų įstatyme, Lietuvos Respublikos savanoriškos veiklos įstatyme, Lietuvos Respublikos biudžeto sandaros įstatyme, Lietuvos Respublikos nevyriausybinių organizacijų plėtros įstatyme, JST organizavimo tvarkos apraše ir kituose aktualiuose teisės aktuose.

**II SKYRIUS**

**REIKALAVIMAI PROJEKTŲ TURINIUI**

8. Konkurso būdu finansuojamos JST veiklos, kurias sudaro:

8.1. potencialių savanorių paieška ir jų konsultavimas;

8.2. JST proceso vykdymo konkrečiose savanorius priimančiose organizacijose stebėjimas, koordinavimas ir konsultavimas;

8.3. savanorio kompetencijų vertinimo ir įsivertinimo veiklų vykdymas;

8.4. mentoriaus paslaugų teikimas priimančioms organizacijoms;

8.5. mentoriaus paslaugų teikimas savanoriams.

9. Vykdydamas Aprašo 8 punkte nurodytas JST veiklas, pareiškėjas įsipareigoja įgyvendinti šiuos reikalavimus:

9.1. bendradarbiauti su Savivaldybės administracijos jaunimo reikalų koordinatoriumi (vyriausiuoju specialistu);

9.2. spręsti su Priimančia organizacija savanorio konsultavimo, administracinės pagalbos klausimus;

9.3. tvarkyti savanorio išlaidų kompensavimo administracinius klausimus, užtikrinti tinkamą JST pagrindžiančių dokumentų administravimą;

9.4. suteikti mentoriaus paslaugas PO, padėti sprendžiant konfliktines situacijas, konsultuoti sprendžiant su JST susijusius klausimus, teikti administracinę pagalbą;

9.5. suteikti mentoriaus paslaugas savanoriams: suorganizuoti ne mažiau kaip 1 susitikimą per 30 kalendorinių dienų su kiekvienu savanoriu asmeniškai ar grupėje, siekiant padėti spręsti kylančius sunkumus, dalintis patirtimi, stiprinti motyvaciją, sudaryti sąlygas mokytis iš patirties, vadovaujantis neformaliojo jaunimo ugdymo principais;

9.6. konsultuoti potencialius savanorius JST atlikimo, PO išsirinkimo ir kitais su savanoriška tarnyba susijusiais klausimais;

9.7. stebėti, koordinuoti ir konsultuoti JST proceso vykdymą konkrečiose savanorius priimančiose organizacijose;

9.8. sudaryti galimybes savanoriui dalyvauti kompetencijų vertinimo ir įsivertinimo veikloje.

10. Projekto turiniui keliamos sąlygos:

10.1. suplanuotos veiklos turi būti skirtos SVO organizacijos funkcijoms įgyvendinti ir (ar) JST plėtoti Savivaldybės lygmeniu;

10.2. į JST numatyta įtraukti ne mažiau kaip einamųjų metų kvietime nurodytam jaunų žmonių skaičiui ne trumpesniam nei 1 mėnesio ir ne ilgesniam kaip 6 mėnesių laikotarpiui;

10.3. pareiškėjo paskirtas (-i) mentorius (-iai) privalo turėti ne mažiau kaip 1 metų darbo patirtį neformaliojo jaunimo ugdymo ir (ar) savanoriškos veiklos srityje.

11. Finansavimą gavęs pareiškėjas iki einamųjų metų gruodžio 31 d. turi pasiekti šiuos esminius rodiklius:

11.1. projekto kiekybinius rodiklius:

11.1.1. su savanoriškos tarnybos galimybėmis supažindinti ne mažiau kaip 100 jaunų žmonių;

11.1.2. užtikrinti, kad JST įgyvendino ne mažiau kaip pusę kvietime nurodytų individualių jaunų žmonių;

11.1.3. suorganizuoti ne mažiau kaip 1 susitikimą per 30 kalendorinių dienų su kiekvienu savanoriu individualiai, siekiant įvertinti mokymosi procesą, padėti spręsti kylančius sunkumus ir motyvuoti;

11.1.4. vykdyti kompetencijų vertinimą bei įsivertinimą, vadovaujantis JRD direktoriaus 2019 m. birželio 7 d. įsakymu Nr. 2V-127 (1.4) ,,Dėl savanorių neformaliuoju būdu, jaunimo savanoriškos tarnybos metu, įgytų kompetencijų įvertinimo, įsivertinimo ir pripažinimo tvarkos aprašo patvirtinimo“ nustatyta tvarka;

11.2. projekto kokybinius rodiklius:

11.2.1. skatinti jaunų žmonių įsitraukimą į savanorišką tarnybą;

11.2.2. skatinti jaunų žmonių bendrųjų ir (arba) dalykinių kompetencijų ugdymą.

12. Projekto veiklos gali būti vykdomos tik Molėtų rajono savivaldybės teritorijoje.

**III SKYRIUS**

**REIKALAVIMAI PAREIŠKĖJAMS IR VYKDYTOJAMS**

13. Konkursui paraiškas gali teikti viešasis juridinis asmuo, kuris atitinka visas šias sąlygas:

13.1. pagal Jaunimo savanorišką veiklą organizuojančių organizacijų akreditavimo tvarkos aprašą yra akredituota SVO organizacija;

13.2. nėra likviduojamas, sudaręs taikos sutartį su kreditoriais, sustabdęs ar apribojęs savo veiklos;

13.3. privalo turėti mentorių (-ius) JST organizavimui.

**IV SKYRIUS**

**PARAIŠKŲ TEIKIMAS KONKURSUI**

14. Informacija apie kasmetinį ar papildomą kvietimą teikti paraiškas skelbiama Molėtų rajono savivaldybės internetiniame puslapyje [www.moletai.lt](http://www.moletai.lt) Konkretus paraiškų pateikimo terminas, kuris negali būti ilgesnis kaip 20 (dvidešimt) darbo dienų, nurodomas kvietime.

15. Teikdamas paraišką Konkursui, pareiškėjas sutinka, kad informacija, pateikta paraiškoje (išskyrus informaciją, kuri negali būti viešinama teisės aktų nustatyta tvarka), gali būti viešinama su Konkursu susijusioje informacinėje medžiagoje, renginiuose.

16. Pareiškėjas Konkursui gali pateikti **tik** vieną paraišką. Pateikus daugiau nei vieną paraišką, vertinama ta paraiška, kurios pateikimo data yra vėlesnė, bet ne vėlesnė negu Kvietime numatytas terminas. Siekiant užtikrinti projektų vertinimo skaidrumą ir pareiškėjų lygiateisiškumą, pateikus paraišką, paraiškų taisymas, tikslinimas, pildymas ar papildomų dokumentų teikimas pareiškėjo iniciatyva negalimas.

17. Pareiškėjas vienu elektroniniu laišku užpildytą paraiškos formą (Aprašo 1 priedas), ir 19 punkte nurodytus dokumentus pateikia elektroniniu paštu [vilma.meciukoniene@moletai.lt](mailto:vilma.meciukoniene@moletai.lt) . Paraiška ir visi kartu su paraiška privalomi pateikti dokumentai privalo būti pateikti **viename** *pdf* faile arba naudojantis administracinių ir viešųjų elektroninių paslaugų portalu ,,Elektroniniai valdžios vartai“ [www.epaslaugos.lt](http://www.epaslaugos.lt) Paraiška turi būti užpildyta kompiuteriu.

18. Paraiška ir kartu su ja pateikti dokumentai turi būti surašyti lietuvių kalba ir pasirašyta pareiškėjo vadovo arba jo įgalioto asmens, turinčio teisę veikti pareiškėjo vardu, nurodant vardą, pavardę ir pareigas, bei patvirtinta antspaudu, jei pareiškėjas antspaudą privalo turėti.

19. Kartu su paraiška privaloma pateikti elektronines šių dokumentų kopijas:

19.1. SVO organizacijos akreditacijos, išduotos pagal Departamento direktoriaus 2018 m. gruodžio 21 d. įsakymą Nr. 2V-219 (1.4) ,,Dėl jaunimo savanorišką veiklą organizuojančių organizacijų akreditavimo tvarkos aprašo patvirtinimo“;

19.2. mentoriaus (-ių) ne mažesnę kaip 1 metų darbo patirtį neformaliojo jaunimo ugdymo ir (ar) savanoriškos veiklos srityje patvirtinančio gyvenimo aprašymo (-ų);

19.3. jei pareiškėjui atstovauja ne jo vadovas, – dokumento, patvirtinančio asmens teisę veikti pareiškėjo vardu.

20. Paraiškos, pateiktos pasibaigus paraiškų pateikimo terminui, nevertinamos.

21. Visos paraiškos registruojamos, suteikiant joms registracijos numerį.

22. Paraiškų priėmimo terminas ir projektų svarstymas priemonės „Savanorystės skatinimas“ 05.01.01.05 „Savanoriškos tarnybos organizavimo ir finansavimo tvarkos aprašo parengimas ir įgyvendinimas“ ir 05.01.01.07 „Skatinimas jaunimą savanoriauti“ projektų vertinimo komisijos sprendimu gali būti pratęstas ir (ar) skelbiama papildoma Projektų atranka.

23. Paraiškos, Komisijai įvertinti, turi būti perduotos ne vėliau kaip po 3 (trijų) darbo dienų pasibaigus paraiškų pateikimo terminui.

24. Konkursui pasibaigus, paraiškos pareiškėjams negrąžinamos. Paraiškos saugomos Lietuvos Respublikos teisės aktų nustatyta tvarka.

**V SKYRIUS**

**PROJEKTŲ PARAIŠKŲ VERTINIMAS**

1. 25. Paraiškas vertina Molėtų rajono savivaldybės administracijos direktoriaus įsakymu sudaryta 3 (trijų) narių vertinimo komisija (toliau – Komisija).

26. Komisijos darbą organizuoja ir jai vadovauja Komisijos pirmininkas, jam nesant – Komisijos pirmininko įgaliotas kitas Komisijos narys. Komisijos pirmininką paskiria Administracijos direktorius.

27. Komisiją techniškai aptarnauja Administracijos direktoriaus įsakymu paskirtas Komisijos sekretorius, kuris nėra Komisijos narys.

1. 28. Komisijos darbo forma yra posėdžiai. Posėdžiai yra teisėti, kai juose dalyvauja daugiau kaip pusė komisijos narių. Posėdžiai protokoluojami.

29. Pirmojo posėdžio metu komisijos nariai pasirašo konfidencialumo pasižadėjimus (Aprašo 2 priedas) viešai neskelbti ir neplatinti su paraiškų vertinimu susijusios informacijos, taip pat nešališkumo deklaracijas (Aprašo 3 priedas) dėl objektyvių sprendimų priėmimo bei viešųjų ir privačių interesų konflikto vengimo. Nepasirašius minėtų dokumentų, draudžiama dalyvauti komisijos posėdžiuose, svarstant klausimus dėl pateiktų paraiškų vertinimo ir atrankos. Komisijos narys privalo nusišalinti nuo paraiškos vertinimo ir balsavimo, jei komisijos narys turi svarstyti organizacijos, kurios narys ir (arba) darbuotojas jis yra, paraišką. Komisijos narys taip pat turi nusišalinti nuo paraiškos vertinimo ir balsavimo, jeigu turi svarstyti paraišką organizacijos, kurios narys ir (arba) darbuotojas yra asmuo, su kuriuo jis yra susijęs artimos giminystės, svainystės, santuokos, globos ar rūpybos ryšiais. Jeigu komisijos narys nenusišalina, komisija priima sprendimą dėl jo nušalinimo.

1. 30. Paraiškos atmetamos ir nevertinamos, jeigu:
2. 30.1. paraiška pateikta pasibaigus galutiniam jos pateikimo terminui;
3. 30.2. paraišką pateikė pareiškėjas, kuris neatitinka Aprašo III skyriuje keliamų reikalavimų pareiškėjui;

30.3. paraiška neatitinka Aprašo 13, 16–20 punktuose nustatytų reikalavimų;

1. 30.4. pareiškėjas nėra pateikęs Molėtų rajono savivaldybės administracijai Projekto (-ų) veiklos ataskaitos (-ų) ir (ar) yra neatsiskaitęs už ankstesniais metais iš Savivaldybės biudžeto gautų lėšų panaudojimą ir (arba) gautas lėšas yra panaudojęs ne pagal tikslinę paskirtį.
2. 31. Kiekvienas komisijos narys atskirai vertina konkursui pateiktas paraiškas užpildydamas vertinimo anketą (Aprašo 4 priedas) pagal joje nurodytus vertinimo kriterijus. Komisijos narys, pastebėjęs, kad su paraiška pateikti ne visi privalomi pateikti dokumentai, arba nori pasitikslinti dėl tam tikrų su paraiška kilusių klausimų, kreipiasi į Komisijos sekretorių, su prašymu informuoti Komisijos narius apie jo paklausimą, bei išsiųsti paklausimą paraišką pateikusiai organizacijai. Atsakymui į paklausimą duodamas trijų darbo dienų terminas. Apie gautą atsakymą informuojami visi Komisijos nariai. Trimis darbo dienomis pratęsiamas paraiškų vertinimas. Komisijos sekretorius, gavęs atsakymą į paklausimą išsiunčia jį visiems Komisijos nariams. Negavus atsakymo į paklausimą Komisijos sekretorius apie tai informuoja Komisijos narius. Paraiškų vertinimas tęsiamas. Bendras balų skaičius gaunamas sudėjus visų Komisijos narių balus ir padalijus iš Komisijos narių skaičiaus. Paraiška, surinkusi 20 ir daugiau balų, svarstytina Komisijoje, surinkus mažiau nei 20 balų – atmestina.

32. Komisijos rekomendacinio pobūdžio sprendimai priimami posėdyje dalyvaujančių Komisijos narių balsų dauguma. Kai Komisijos narių balsai pasiskirsto po lygiai, lemiamą balsą turi Komisijos pirmininko, jam nesant – Komisijos pirmininko įgalioto kito Komisijos nario balsas.

33. Komisijos rekomendacinio pobūdžio sprendimai įforminami protokolu, kurį pasirašo Komisijos pirmininkas ir sekretorius. Komisijos nariai turi teisę pareikšti savo atskirą nuomonę, kuri pridedama prie protokolo.

34. Komisija, įvertinusi pateiktas paraiškas, teikia išvadas ir rekomendacijas Molėtų rajono savivaldybės administracijos direktoriui dėl jaunimo savanoriškos tarnybos skatinimo projektų finansavimo.

35. Finansuojamų projektų sąrašas yra tvirtinamas Molėtų rajono savivaldybės administracijos direktoriaus įsakymu (toliau – Įsakymas) ir paskelbiamas interneto svetainėje [www.moletai.lt](http://www.moletai.lt)

**VI SKYRIUS**

**PROJEKTŲ FINANSAVIMAS, VYKDYMAS IR KONTROLĖ**

36. Lėšos naudojamos nuo Sutarties pasirašymo dienos iki einamųjų metų gruodžio 31 d.

37. Įgyvendinant konkursui teikiamus projektus, tinkamomis laikomos šios išlaidos:

37.1. projekto administravimo išlaidos (ne daugiau kaip 20 proc. nuo visos iš Savivaldybės prašomos ir gautos Savivaldybės biudžeto lėšų sumos):

37.1.1. projekto vadovo ir asmens, vykdančio buhalterinę apskaitą, darbo užmokestis, įskaitant valstybinio socialinio draudimo įmokas;

37.1.2. buhalterinės apskaitos paslaugos (kai paslauga perkama iš buhalterinės apskaitos paslaugas teikiančios įmonės (įstaigos) ar buhalterinės apskaitos paslaugas savarankiškai teikiančio asmens);

37.1.3. projekto administravimo paslaugos pagal paslaugų, individualios veiklos ar kt. veiklos sutartį;

37.2. projekto įgyvendinimo išlaidos:

37.2.1. projekto įgyvendinimo paslaugos (pvz.; mentoriaus, lektoriaus) pagal paslaugų, individualios veiklos ar kt. veiklos sutartį;

37.2.2. transporto išlaikymas (degalai, tepalai, transporto priemonės nuoma be vairuotojo);

37.2.3. išlaidos projektui įgyvendinti reikalingos prekėms įsigyti (kanceliarinės, ūkio prekės, maisto produktai);

37.2.4. Priimančios organizacijos išlaidos programai įgyvendinti reikalingoms prekėms įsigyti (kanceliarinės, ūkio prekės, maisto produktai);

37.2.5. kitos tiesiogiai su projektu susijusios, pagrįstos ir būtinos projektui įgyvendinti išlaidos;

37.3. išlaidos savanoriui reikalingoms priemonėms ir paslaugoms kompensuoti:

37.3.1. transporto paslaugos (autobuso ekonominės klasės ar viešojo transporto bilietai);

37.3.2. transporto išlaikymas (degalai, tepalai, transporto nuoma be vairuotojo);

37.3.3. kitos tiesiogiai su savanoriškos tarnybos atlikimu susijusios, pagrįstos ir būtinos išlaidos.

38. Netinkamomis finansuoti laikomos šios išlaidos:

38.1. ilgalaikio materialiojo turto, kaip jis apibrėžtas Lietuvos Respublikos pridėtinės vertės mokesčio įstatyme, kurio vertė 500 (penki šimtai) Eur ir didesnė, kaip tai reglamentuoja Lietuvos Respublikos Vyriausybės 2009 m. birželio 10 d. nutarimas Nr. 564 ,,Dėl minimalios ilgalaikio materialiojo turto vertės nustatymo ir ilgalaikio turto nusidėvėjimo (amortizacijos) minimalių ir maksimalių ekonominių normatyvų viešojo sektoriaus subjektams patvirtinimo“, įsigijimo išlaidos;

38.2. statinių ir (arba) patalpų statybos, rekonstrukcijos, kapitalinio ir (arba) einamojo remonto išlaidos;

38.3. išlaidos, susijusios su veikla, vykdyta iki pateikiant paraišką Konkursui, taip pat išlaidos, patirtos ir apmokėtos iki Sutarties pasirašymo dienos imtinai, pvz., paraiškos parengimo išlaidos ir pan.;

38.4. išlaidos pareiškėjo įsiskolinimams padengti.

39. Pareiškėjas turi viešinti projektą, kad projekto tikslinė (-ės) grupė (-ės) ir visuomenė daugiau sužinotų apie projekto tikslus, uždavinius, eigą ir rezultatus. Pareiškėjas turi viešinti informaciją, skirtą potencialiems savanoriams (tikslai, priemonės, kontaktai, galimybės įsitraukti į projektą). Viešindamas projektą, pareiškėjas turi nepažeisti viešosios tvarkos ir laikytis teisės aktų nustatytos tvarkos bei nurodyti, kad projektui lėšų skyrė Molėtų rajono savivaldybė.

40. Pareiškėjas (-ai), kuriam (-iems) skirtas finansavimas per 30 (trisdešimt) kalendorinių dienų nuo Įsakymo priėmimo dienos privalo atvykti sudaryti Savivaldybės biudžeto lėšų naudojimo sutartį su Molėtų rajono savivaldybės administracija. Projekto pareiškėjui neatvykus sudaryti sutarties per nurodytą terminą, sprendimas skirti finansavimą netenka galios.

41. Projekto biudžeto lėšų naudojimo sutartį (toliau – Sutartis) (Aprašo priedas Nr. 5) su finansavimą gavusiais projektų pareiškėjais dėl finansavimo skyrimo pasirašo Molėtų rajono savivaldybės administracijos direktorius.

42. Sutartyje yra nustatomos finansavimo, lėšų naudojimo, atskaitomybės bei atsakomybės sąlygos ir kitos sąlygos.

43. Skiriamos lėšos negali būti naudojamos kitoms išlaidoms, kurios nebuvo nurodytos paraiškoje.

44. Šio Aprašo nustatyta tvarka pasirašyta Sutartis gali būti keičiama. Keičiant Sutarties sąlygas, pasirašomas papildomas susitarimas, prie kurio prireikus pridedamas patikslintas Sutarties priedas.

45. Jei pareiškėjui buvo skirtas dalinis finansavimas, t. y. skirta suma yra mažesnė, negu pareiškėjas prašė paraiškoje:

45.1. pareiškėjas turi teisę keisti savo veiklos apimčių įsipareigojimus, bet **neturi teisės** keisti paraiškoje aprašytos veiklos turinio ir tikslų;

45.2. prieš pasirašydamas Sutartį, turi elektroniniu paštu suderinti su Priemonės „Savanorystės skatinimas“ 05.01.01.05 „Savanoriškos tarnybos organizavimo ir finansavimo tvarkos aprašo parengimas ir įgyvendinimas“ ir 05.01.01.07 „Skatinimas jaunimą savanoriauti“ koordinatoriumi projekto veiklas (Paraiškos 7 lentelė) ir patikslinti projekto biudžeto sąmatą (Sutarties priedas Nr. 1).

46. Buhalterinės apskaitos skyriui „Savanorystės skatinimas“ 05.01.01.05 „Savanoriškos tarnybos organizavimo ir finansavimo tvarkos aprašo parengimas ir įgyvendinimas“ ir 05.01.01.07 „Skatinimas jaunimą savanoriauti“ koordinatorius su derinimo žyma pateikia koreguotą projekto biudžeto sąmatą.

47. Lėšos projekto įgyvendinimui turi būti naudojamos pagal prie Sutarties pridėtą nurodytą projekto biudžeto sąmatą (Sutarties priedas Nr. 6). Skirtumas tarp planuotų ir faktiškai panaudotų lėšų pagal atskirą projekto biudžeto sąmatos eilutę negali viršyti 10 procentų. Lėšos apmokamos taikant lėšų kompensavimo principą, ne rečiau kaip kartą į ketvirtį pareiškėjui pateikus prašymą dėl lėšų skyrimo su pagrindžiančiais dokumentais (Sutarties priedas Nr. 2).

48. Molėtų rajono savivaldybės biudžeto lėšų panaudojimas pripažįstamas tinkamu, jeigu patirtos išlaidos yra tiesiogiai susijusios ir būtinos paraiškoje nurodytoms išlaidoms kompensuoti, realios ir pagrįstos išlaidas įrodančiais dokumentais.

49. Projekto vykdytojas (-ai) ne vėliau kaip iki kitų metų sausio 10 dienos pateikia Molėtų rajono savivaldybės administracijai Sutartyje nurodytas ataskaitas.

50. Molėtų rajono savivaldybės biudžeto lėšų panaudojimo kontrolė vykdoma teisės aktų nustatyta tvarka.

**VII SKYRIUS**

**BAIGIAMOSIOS NUOSTATOS**

51. Šis Aprašas gali būti keičiamas, papildomas, pripažįstamas netekusiu galios Molėtų rajono savivaldybės tarybos sprendimu.

52. Priemonės finansinę kontrolę atlieka Savivaldybės Buhalterinės apskaitos skyrius.

53. Asmens duomenys tvarkomi vadovaujantis Europos Parlamento ir Tarybos reglamentu (ES) 2016/679 ir Lietuvos Respublikos asmens duomenų teisinės apsaugos įstatymu.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Molėtų rajono savivaldybės jaunimo

savanoriškos tarnybos finansavimo

tvarkos aprašo

1 priedas

**PARAIŠKA**

**GAUTI MOLĖTŲ RAJONO SAVIVALDYBĖS BIUDŽETO LĖŠAS JAUNIMO SAVANORIŠKOS TARNYBOS SKATINIMO PROJEKTŲ VYKDYMUI**

**\_\_\_\_\_\_\_\_\_\_\_\_\_\_\_\_\_\_**

(data)

Molėtai

|  |  |
| --- | --- |
| **1. Prašoma suma** | Eurais |
| Bendra projekto suma |  |
| Iš jų: |  |
| Suma prašoma iš Molėtų rajono savivaldybės |  |
| Kiti finansavimo šaltiniai (nurodyti): |  |
|  |  |

|  |
| --- |
| **2. Pareiškėjo duomenys:** |
| Pavadinimas |  |
| Teisinė forma |  |
| Juridinio asmens kodas |  |
| Korespondencijos adresas |  |
| Telefono numeris (*su tarpmiestiniu kodu*)/ mobiliojo telefono numeris |  |
| Elektroninio pašto adresas |  |
| Interneto svetainės adresas, socialinio tinklo paskyros adresas (*jei yra*) |  |
| Banko, kitos kredito ar mokėjimo įmonės duomenys *(pavadinimas, kodas, atsiskaitomosios sąskaitos numeris)* |  |

|  |  |
| --- | --- |
| **3. Pareiškėjo vadovas** | |
| Vardas, pavardė |  |
| Elektroninio pašto adresas |  |
| Telefono numeris |  |

|  |  |
| --- | --- |
| **4. Projekto vykdytojas** (*kontaktinis asmuo administruojantis projektą)* |  |
| Vardas, pavardė |  |
| Elektroninio pašto adresas |  |
| Telefono numeris |  |

|  |
| --- |
| **5. Projekto pavadinimas** |
|  |

|  |
| --- |
| **6. Projekto tikslas ir uždaviniai** |
|  |

|  |  |  |
| --- | --- | --- |
| **7. Projekto veiklų planas** | | |
| **Eil. Nr.** | **Veiklos pavadinimas** | **Planuojama vykdymo trukmė (data)** |
| **1.** |  |  |
| **2.** |  |  |
| **3.** |  |  |

|  |
| --- |
| **8. Aprašykite, kokiais būdais ir metodais vykdysite savanorių paiešką, įtrauksite juos į savanorišką veiklą** |
|  |

|  |
| --- |
| **9. Laukiami rezultatai** (*kiekybiniai, kokybiniai)* |
|  |

|  |  |  |  |  |
| --- | --- | --- | --- | --- |
| **10. Informacija apie mentorius** (*informaciją pateikite apie visus mentorius, šioje paraiškoje numatytus dirbti su savanoriais)* | | | | |
| Eil.  Nr. | Vardas, pavardė | Kvalifikacija | Patirtis jaunimo neformaliojo ugdymo srityje | Gebėjimai įgyvendinti planuojamą programą |
| 1. |  |  |  |  |
| 2. |  |  |  |  |

**11. Detali projekto išlaidų sąmata**

|  |  |  |  |  |
| --- | --- | --- | --- | --- |
| **Eil. Nr.** | **Išlaidų paskirtis** | **Reikalinga suma, Eur** | **Išlaidų paaiškinimas**  *(skaičiavimas)* | **Iš Savivaldybės prašoma suma, Eur** |
| **Projekto administravimo išlaidos** (*ne daugiau kaip**20 proc. nuo visos iš Savivaldybės prašomos sumos*) | | | | |
| 1. | Projekto vadovo ir asmens, vykdančio buhalterinę apskaitą, darbo užmokestis, įskaitant valstybinio socialinio draudimo įmokas |  |  |  |
| 2. | Buhalterinės apskaitos paslaugos (kai paslauga perkama iš buhalterinės apskaitos paslaugas teikiančios įmonės (įstaigos) ar buhalterinės apskaitos paslaugas savarankiškai teikiančio asmens) |  |  |  |
| 3. | Projekto administravimo paslaugos pagal paslaugų sutartį |  |  |  |
| **Projekto įgyvendinimo išlaidos** | | | | |
| 4. | Projekto įgyvendinimo paslaugos (pvz., mentoriaus, lektoriaus) pagal paslaugų, individualios veiklos ar kt. veiklos sutartį |  |  |  |
| 5. | Transporto išlaikymas (degalai, tepalai, transporto priemonės nuoma be vairuotojo) |  |  |  |
| 6. | Išlaidos projektui įgyvendinti reikalingoms prekėms įsigyti (kanceliarinėms, ūkio prekėms, maisto produktams) |  |  |  |
| 7. | Priimančios organizacijos išlaidos programai įgyvendinti reikalingoms prekėms įsigyti (kanceliarinės, ūkio prekės, maisto produktai) |  |  |  |
| 8. | Kitos tiesiogiai su projektu susijusios, pagrįstos ir būtinos projektui įgyvendinti išlaidos |  |  |  |
| **Išlaidos savanoriui reikalingoms priemonėms ir paslaugoms kompensuoti** | | | | |
| 9. | Transporto paslaugų (autobuso ekonominės klasės ar viešojo transporto bilietai) |  |  |  |
| 10. | Transporto išlaikymas (degalai, tepalai, transporto priemonės nuoma be vairuotojo) |  |  |  |
| 11. | Kitos su savanoriškos tarnybos atlikimu susijusios, pagrįstos ir būtinos išlaidos |  |  |  |
| **Iš viso:** | |  |  |  |

**12. Projekto pareiškėjo deklaracija**

|  |
| --- |
| **Aš, žemiau pasirašęs asmuo, patvirtinu, kad:**  - visa informacija, pateikta paraiškoje gauti finansinę paramą ir visuose jos prieduose, yra teisinga; pateikdamas (-a) šią paraišką, esu susipažinęs (-usi) su visomis finansavimo sąlygomis, prioritetais ir apribojimais, žinau atsakomybę ir padarinius, šių sąlygų nesilaikius;  - prašomo finansavimo išlaidoms padengti nebuvo skirta parama iš kitų Savivaldybės administracijos vykdomų projektų finansavimo konkursų;  - įsipareigoju tinkamai informuoti Savivaldybės administraciją apie bet kokius duomenų, veiklų pasikeitimus ir bet kokius kitus pasikeitimus, nukrypimus vykdant projektą;  - sutinku, kad projektas būtų reguliariai stebimas ir tikrinamas;  - sutinku, visiškai atsiskaityti už suteiktą finansinę paramą projektui pasibaigus;  - įsipareigoju tinkamai nustatyta tvarka saugoti ir pateikti Savivaldybės administracijai visus dokumentus, susijusius su projektu;  - sutinku, kad informacija apie mano pateiktą paraišką būtų skelbiama paramą administruojančių institucijų interneto svetainėje ir spaudoje. |

**PRIDEDAMI DOKUMENTAI:**

SVO akreditacijos, išduotos pagal JRD direktoriaus 2018 m. gruodžio 21 d. įsakymą Nr. 2V-219 (1.4) „Dėl jaunimo savanorišką veiklą organizuojančių organizacijų akreditavimo tvarkos aprašo patvirtinimo“, kopija, .......... lapai;

mentoriaus (-ių) kvalifikaciją, patirtį ir gebėjimus įgyvendinti planuojamą projektą patvirtinančio (-ių) dokumento (-ų) kopija (-os), ....... lapai (-ų);

dokumento (-ų), patvirtinančio (-ių) asmens teisę veikti pareiškėjo vardu, jei pareiškėjui atstovauja ne jo vadovas, kopija (-os), ........ lapai (-ų);

kiti pridedami dokumentai *(įrašyti)*

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareiškėjo vadovo ar jo (Parašas) (Vardas ir pavardė)

įgalioto asmens pareigų pavadinimas)

A.V.

Molėtų rajono savivaldybės

jaunimo savanoriškos tarnybos finansavimo tvarkos aprašo

2 priedas

**(Konfidencialumo pasižadėjimo forma)**

**KONFIDENCIALUMO PASIŽADĖJIMAS UŽTIKRINTI KONKURSO INFORMACIJOS KONFIDENCIALUMĄ, VIEŠAI NESKELBTI IR NEPLATINTI ŠIOS INFORMACIJOS**

*(data)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būdamas (-a) Jaunimo savanoriškos tarnybos skatinimo projektų finansavimo konkursui pateiktų paraiškų vertinimo komisijos (toliau – komisija) nariu (-e), vertindamas (-a) Jaunimo savanoriškos tarnybos skatinimo projektų finansavimo tvarkos aprašo nustatyta tvarka organizuotam konkursui pateiktas paraiškas:

PASIŽADU:

1. saugoti ir tik teisės aktų nustatytais tikslais ir tvarka naudoti konfidencialią informaciją, kuri man taps žinoma, esant komisijos nariu (-e);

2. man patikėtus dokumentus ar duomenis saugoti tokiu būdu, kad tretieji asmenys neturėtų galimybės su jais susipažinti ar jais pasinaudoti, neatskleisti tretiesiems asmenims konfidencialios informacijos;

3. nepasilikti jokių man pateiktų dokumentų kopijų;

4. savo ir (ar) man artimų asmenų privačių interesų naudai nesinaudoti ir neleisti naudotis informacija, kurią įgijau dalyvaudamas (-a) svarstant, rengiant ar priimant komisijos sprendimą, kitokia tvarka ir mastu, nei nustato Lietuvos Respublikos teisės aktai.

Esu įspėtas (-a), kad, pažeidęs (-usi) šį pasižadėjimą, turėsiu atlyginti Molėtų rajono savivaldybės administracijai ir pareiškėjams padarytus nuostolius.

Man išaiškinta, kad man artimi asmenys yra artimieji giminaičiai bei svainystės ryšiais susiję asmenys, kaip jie apibrėžti Lietuvos Respublikos civilinio kodekso 3.135 ir 3.136 straipsniuose, taip pat sutuoktinis, sugyventinis ar partneris, sutuoktinio, sugyventinio ar partnerio vaikai (įvaikiai), tėvai (įtėviai), broliai (įbroliai), seserys (įseserės) bei mano įtėviai, įvaikiai, įbroliai, įseserės.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*(nurodomos pareigos*  *(parašas) (vardas ir pavardė ) komisijoje)*

Molėtų rajono savivaldybės

jaunimo savanoriškos tarnybos finansavimo tvarkos aprašo

3 priedas

**(Nešališkumo deklaracijos forma)**

**NEŠALIŠKUMO DEKLARACIJA DĖL OBJEKTYVIŲ SPRENDIMŲ PRIĖMIMO BEI VIEŠŲJŲ IR PRIVAČIŲ INTERESŲ KONFLIKTO VENGIMO**

*(data)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būdamas (-a) Jaunimo savanoriškos tarnybos skatinimo projektų finansavimo konkursui pateiktų paraiškų vertinimo komisijos (toliau – komisija) nariu (-e), vertindamas (-a) Jaunimo savanoriškos tarnybos skatinimo projektų finansavimo tvarkos aprašo nustatyta tvarka organizuotam konkursui pateiktas paraiškas:

1. pasižadu savo pareigas atlikti objektyviai, dalykiškai, be išankstinio nusistatymo, vadovaudamasis (-i) įstatymų viršenybės, skaidrumo, nešališkumo, teisėtumo, sąžiningumo principais;

2. pasižadu informuoti komisijos pirmininką (-ę) apie esamą interesų konfliktą ir nusišalinti nuo dalyvavimo tolesnėje procedūroje, jei man dalyvaujant, rengiant, svarstant ar priimant komisijos sprendimus:

2.1. šiose procedūrose dalyvauja asmenys, iš kurių aš ar man artimi asmenys gauna bet kokios rūšies pajamų ar kitokio pobūdžio naudos;

2.2. aš ar man artimi asmenys yra procedūrose dalyvaujančio juridinio asmens steigėjas, akcininkas ar dalininkas, darbuotojas ar valdymo organo narys;

3. jei paaiškėtų, kad mano dalyvavimas rengiant, svarstant ar priimant komisijos sprendimus gali sukelti interesų konfliktą, pasižadu nedelsdamas (-a) informuoti apie tai komisijos pirmininką ir nusišalinti nuo sprendimo priėmimo procedūros.

Žinau, kad kilus šališkumo ar interesų konflikto grėsmei galiu būti nušalintas (-a) nuo dalyvavimo tolesnėje procedūroje.

Man išaiškinta, kad man artimi asmenys yra artimieji giminaičiai bei svainystės ryšiais susiję asmenys, kaip jie apibrėžti Lietuvos Respublikos civilinio kodekso 3.135 ir 3.136 straipsniuose, taip pat sutuoktinis, sugyventinis ar partneris, sutuoktinio, sugyventinio ar partnerio vaikai (įvaikiai), tėvai (įtėviai), broliai (įbroliai), seserys (įseserės) bei mano įtėviai, įvaikiai, įbroliai, įseserės.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

*(nurodomos pareigos*  *(parašas) (vardas ir pavardė)*

*komisijoje)*

Molėtų rajono savivaldybės

jaunimo savanoriškos tarnybos finansavimo tvarkos aprašo

4 priedas

**JAUNIMO SAVANORIŠKOS TARNYBOS SKATINIMO PROJEKTO PARAIŠKOS VERTINIMO ANKETA**

(Pareiškėjo pavadinimas)

(projekto pavadinimas)

(vertinimo data)

|  |  |  |  |  |  |  |
| --- | --- | --- | --- | --- | --- | --- |
| **Eil.**  **Nr.** | **Vertinimo kriterijai** | **Balai** | | | | |
| 5 balai  (labai  gerai) | 3 balai  (gerai) | 1 balas  (paten-kinama) | 0 balų  (nepaten-  kinamai) | Pastabos |
| 1. | Projektas atitinka Jaunimo savanoriškos tarnybos skatinimo projektų finansavimo tvarkos aprašą |  |  |  |  |  |
| 2. | Projekto pateikimas atitinka paraiškos formą |  |  |  |  |  |
| 3. | Projekto tikslo ir uždavinių konkretumas: aiškiai suformuluoti, įgyvendinami (paraiškos 6 p.) |  |  |  |  |  |
| 4. | Projekto priemonių/veiklų atitiktis konkurso siekiams (paraiškos 7 p.) |  |  |  |  |  |
| 5. | Laukiamų rezultatų praktinė reikšmė projekto dalyviams (paraiškos 9 p.) |  |  |  |  |  |
| 6. | Numatomų išlaidų pagrįstumas, aiškumas (paraiškos 11 p.) |  |  |  |  |  |
| 7. | Turi papildomą (-ų) finansavimo šaltinį (-ius) (paraiškos 1 p.) |  |  |  |  |  |
| 8. | Pareiškėjo paskirto (-ų) mentoriaus (-ių) kvalifikacija atitinka Aprašo 19.2 papunkčio reikalavimus (paraiškos 10 p.) |  |  |  |  |  |
|  | | **Bendra balų suma:** | | | | |

PROJEKTO VERTINIMAS:

* jei projektas įvertinamas 20–40 balų – siūloma finansuoti/dalinai finansuoti
* jei projektas surinko mažiau nei 20 balų – siūloma nefinansuoti

KOMISIJOS NARIO IŠVADA (pabraukti):

* finansuoti projektą ir skirti **\_\_\_\_\_\_\_\_\_\_** Eur projekto įgyvendinimui
* dalinai finansuoti projektą ir skirti \_\_\_\_\_\_\_\_ Eur projekto įgyvendinimui
* nefinansuoti šio projekto

Komisijos nario/narės \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (Vardas, pavardė)

Molėtų rajono savivaldybės

jaunimo savanoriškos tarnybos finansavimo tvarkos aprašo

5 priedas

**BIUDŽETO LĖŠŲ NAUDOJIMO SUTARTIS**

2020 m. d. Nr.

Molėtai

Molėtų rajono savivaldybės administracija (toliau vadinama – Asignavimų valdytojas), kodas 188712799, atstovaujama administracijos direktoriaus ..........................., veikiančio pagal Molėtų rajono savivaldybės administracijos nuostatus ir ............................. (toliau vadinama – Lėšų gavėjas), kodas ..........., atstovaujamas (-a) ......................., veikiančio (-ios) pagal.............., sudarė šią biudžeto lėšų naudojimo sutartį (toliau vadinama – Sutartis):

**I SKYRIUS**

**SUTARTIES OBJEKTAS**

1.1. Asignavimų valdytojas, vadovaudamasis Molėtų rajono savivaldybės administracijos direktoriaus įsakymu Nr.\_\_\_\_\_\_\_\_\_\_, šioje Sutartyje nustatyta tvarka ir sąlygomis įsipareigoja skirti ... .....Eur(*suma žodžiais*) Lėšų gavėjui iš programos ,,Kultūros, sporto ir jaunimo politikos plėtros ir bendruomeniškumo skatinimo programa“ priemonės Nr. 05.01.01.07 „Skatinimas jaunimą savanoriauti“ įgyvendinimui.

1.2. Lėšų gavėjas įsipareigoja naudoti lėšas pagal Projekto biudžeto sąmatą (Sutarties priedas Nr. 1),kuri yra neatsiejama šios Sutarties dalis.

**II SKYRIUS**

**ŠALIŲ ĮSIPAREIGOJIMAI IR TEISĖS**

2.1. Lėšų gavėjas įsipareigoja:

2.1.1. laikytis detalaus biudžeto lėšų paskirstymo pagal Projekto biudžeto sąmatą (lentelėje galimas lėšų perskirstymas pagal išlaidų paskirtį);

2.1.2. gautas lėšas įtraukti į apskaitą ir apskaityti Lietuvos Respublikos teisės aktų nustatyta tvarka;

2.1.3. Sutarties 1.1 papunktyje nurodytą Projektą įvykdyti iki einamųjų metų gruodžio 31 d.;

* + 1. ne rečiau kaip kartą į ketvirtį Buhalterinės apskaitos skyriui pateikti prašymą dėl patirtų pagal projektą lėšų kompensavimo su buhalterinės apskaitos dokumentais, kuriais pagrindžiamas lėšų panaudojimas, kopijas, atsiskaitomosios sąskaitos banko išrašus arba mokėjimo pavedimus (Sutarties priedas Nr. 2).
    2. perkant prekes, paslaugas ir darbus laikytis Lietuvos Respublikos viešųjų pirkimų įstatymų nustatytos tvarkos;
    3. Asignavimų valdytojui paprašius, teikti visą informaciją apie Sutarties vykdymo eigą, pasiekimo rezultatus ir tikslinti pateiktus dokumentus bei ataskaitas;

2.1.7. įvykdžius projektą Molėtų rajono savivaldybės administracijos Kultūros ir švietimo skyriaus jaunimo reikalų koordinatoriui (vyriausiajam specialistui) ne vėliau kaip iki kitų metų sausio 10 d. pateikti Molėtų rajono savivaldybės administracijos direktoriaus nustatytos formos Projekto įgyvendinimo ataskaitą (Sutarties priedas Nr. 3);

2.1.8. ne vėliau kaip per 5 (penkias) darbo dienas informuoti Asignavimų valdytoją apie savo organizacijos rekvizitų ar sąskaitos banke pasikeitimą.

2.3. Lėšų gavėjas turi teisę koreguoti Projekto biudžetą, prieš tai apie numatomą Projekto biudžeto keitimą raštu informavęs Priemonės koordinatorių.

* 1. Asignavimų valdytojas įsipareigoja:

2.4.1. pervesti Lėšų gavėjui į Lėšų gavėjo banko sąskaitą, pagal 2.1.4 punkte pateiktą prašymą dėl lėšų skyrimo (Sutarties priedas Nr. 2) ir pateiktus įsisavintas lėšas pagrindžiančius dokumentus;

* + 1. pastebėjus nukrypimų nuo šios Sutarties sąlygų arba kitokių trūkumų, pranešti apie juos Lėšų gavėjui per 5 (penkias) darbo dienas.

**III SKYRIUS**

**LĖŠŲ PERVEDIMO TVARKA**

3.1. Pasirašius Sutartį ir ne rečiau kaip kartą į ketvirtį Molėtų rajono savivaldybės administracijos Buhalterinės apskaitos skyriui pateikus prašymą lėšoms kompensuoti (Sutarties priedas Nr. 2) kartu su įsisavintas lėšas pagrindžiančiais dokumentais, ne vėliau kaip per 10 dienų Asignavimų valdytojas perveda lėšas Lėšų gavėjui.

**IV SKYRIUS**

**ŠALIŲ ATSAKOMYBĖ**

* 1. Už lėšų panaudojimą pagal tikslinę paskirtį bei įsipareigojimų pagal šią Sutartį įvykdymą atsako Lėšų gavėjas įstatymų ir šios Sutarties nustatyta tvarka.
  2. Lėšų gavėjui lėšas panaudojus ne pagal tikslinę paskirtį, šios turi būti grąžintos Asignavimų valdytojui per 10 (dešimt) kalendorinių dienų nuo tokio fakto nustatymo dienos.
  3. Jeigu Lėšų gavėjas negrąžina lėšų šios Sutarties 4.2 papunktyje nustatytu terminu, Asignavimų valdytojas turi teisę skaičiuoti už kiekvieną pavėluotą dieną 0,02 proc. delspinigių nuo negrąžintos sumos.
  4. Už ataskaitų pateikimą laiku, informacijos ir pateiktų duomenų teisingumą, gautų lėšų apskaitos tvarkymą atsako Lėšų gavėjas.

**V SKYRIUS**

**KITOS SUTARTIES SĄLYGOS**

5.1. Atsiradus nuo šios Sutarties šalių nepriklausančioms *force majeure* aplinkybėms, kurios trukdo vykdyti šią Sutartį, šalys privalo nedelsdamos apie tai informuoti viena kitą.

5.2. Ginčai tarp šalių, kylantys vykdant šią Sutartį, sprendžiami derybų keliu. Nepavykus ginčų išspręsti derybomis, jie sprendžiami teisme Lietuvos Respublikos įstatymų nustatyta tvarka.

5.3. Šios Sutarties 1.1 papunktyje nurodytas skiriamų lėšų sumos dydis gali būti koreguojamas Projekto vykdymui prireikus daugiau lėšų ir Molėtų rajono savivaldybės administracijos direktoriui arba Molėtų rajono savivaldybės tarybai jas skyrus. Tokiu atveju atliekamas Sutarties pakeitimas, kuris įforminamas Sutarties šalių atstovų pasirašomu susitarimu.

5.4. Sutartis įsigalioja nuo jos pasirašymo momento ir galioja iki visiško šalių sutartinių įsipareigojimų įvykdymo.

5.5. Sutartis ir Sutarties priedai, sudaryti dviem egzemplioriais, turinčiais vienodą teisinę galią, pateikiami po vieną egzempliorių kiekvienai Sutarties šaliai. Šalys pasirašo kiekviename Sutarties lape.

**VI SKYRIUS**

**SANKCIJOS**

6.1. Lėšos, panaudotos ne pagal Sutarties 2 priede Projekto biudžeto sąmatoje nurodytą išlaidų paskirtį, ne Sutartyje nurodytam projektui įgyvendinti ir nepervestos Asignavimų valdytojui, teisės aktų nustatyta tvarka išieškomos į Molėtų rajono savivaldybės biudžetą.

6.2. Ši Sutartis gali būti nutraukta, o pervestos lėšos teisės aktų nustatyta tvarka išieškomos į Molėtų rajono savivaldybės biudžetą, jei Lėšų gavėjas piktybiškai nevykdo kitų, šioje Sutartyje ar jos prieduose nustatytų, įsipareigojimų.

**VII SKYRIUS**

**SUTARTIES PRIEDAI**

7.1. Projekto biudžeto sąmata (priedas Nr. 1);

7.2. prašymas dėl lėšų skyrimo (priedas Nr. 2);

7.3. Projekto įgyvendinimo ataskaita (priedas Nr. 3);

**VIII SKYRIUS**

**JURIDINIAI ŠALIŲ ADRESAI IR REKVIZITAI**

|  |  |
| --- | --- |
| Molėtų rajono savivaldybės administracija  Vilniaus g.44, LT-33140 Molėtai  Kodas 188712799  a.s. LT174010045500382457  Bankas AB LUMINOR bankas  Banko kodas 40100  Tel. (8 383) 54761  Asignavimų valdytojas  A.V. | Įmonės pavadinimas  Adresas  Kodas  a.s.  bankas  Banko kodas  Tel.  Lėšų gavėjas  \_\_\_\_\_\_\_\_\_\_\_\_\_\_\_  A.V. |

Biudžeto lėšų naudojimo sutarties priedas Nr.1

**PROJEKTO ……………………….. BIUDŽETO SĄMATA**

|  |  |  |  |  |
| --- | --- | --- | --- | --- |
| Nr. | Išlaidų paskirtis | Išlaidų paaiškinimas *(nurodyti veiklas, kurioms skiriamos išlaidos)* | Išlaidų skaičiavimas *(detalizuoti išlaidas: val./mėn.,kiekis/kaina ir pan.)/* | Iš Savivaldybėsprašoma suma Eur |
| **Projekto administravimo išlaidos** (*ne daugiau kaip**20 proc. nuo visos iš Savivaldybės prašomos sumos*) | | | | |
| 1. | Projekto vadovo ir asmens, vykdančio buhalterinę apskaitą darbo užmokestis, įskaitant valstybinio socialinio draudimo įmokas |  |  |  |
| 2. | Buhalterinės apskaitos paslaugos (kai paslauga perkama iš buhalterinės apskaitos paslaugas teikiančios įmonės (įstaigos) ar buhalterinės apskaitos paslaugas savarankiškai teikiančio asmens) |  |  |  |
| 3. | Projekto administravimo paslaugos pagal paslaugų sutartį |  |  |  |
| **Projekto įgyvendinimo išlaidos** | | | | |
| 4. | Projekto įgyvendinimo paslaugos (pvz., mentoriaus, lektoriaus) pagal paslaugų, individualios veiklos ar kt. veiklos sutartį |  |  |  |
| 5. | Transporto išlaikymas (degalai, tepalai, transporto priemonės nuoma be vairuotojo) |  |  |  |
| 6. | Išlaidos projektui įgyvendinti reikalingoms prekėms įsigyti (kanceliarinėms, ūkio prekėms, maisto produktams) |  |  |  |
| 7. | Priimančios organizacijos išlaidos programai įgyvendinti reikalingoms prekėms įsigyti (kanceliarinės, ūkio prekės, maisto produktai) |  |  |  |
| 8. | Kitos tiesiogiai su projektu susijusios, pagrįstos ir būtinos projektui įgyvendinti išlaidos |  |  |  |
| **Išlaidos savanoriui reikalingoms priemonėms ir paslaugoms kompensuoti** | | | | |
| 9. | Transporto paslaugų (autobuso ekonominės klasės ar viešojo transporto bilietai) išlaidos |  |  |  |
| 10. | Transporto išlaikymas (degalai, tepalai, transporto priemonės nuoma be vairuotojo) |  |  |  |
| 11. | Kitos su savanoriškos tarnybos atlikimu susijusios, pagrįstos ir būtinos išlaidos |  |  |  |
| **IŠ VISO:** | | | |  |

Projekto vadovas \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(parašas) (vardas, pavardė) (telefono Nr.)

Projekto finansininkas \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Biudžeto lėšų naudojimo sutarties priedas Nr. 2

**PRAŠYMAS DĖL LĖŠŲ SKYRIMO**

(Pareiškėjo pavadinimas)

|  |
| --- |
|  |
| *(pareiškėjo pavadinimas)* |

|  |
| --- |
| **Molėtų rajono savivaldybės administracijos Buhalterinės apskaitos skyriui** |

|  |  |  |
| --- | --- | --- |
|  |  |  |
| *(data)* | | |

|  |  |
| --- | --- |
| Lėšų paskirtis  (projekto pavadinimas) |  |
| Dokumento, pagal kurį skirtos lėšos (įsakymo, sutarties), data, pavadinimas, numeris |  |

Duomenys apie lėšų panaudojimą

|  |  |  |
| --- | --- | --- |
| Išlaidų paskirtis\* | Suma | Išlaidas pateisinančio dokumento data,  pavadinimas ir Nr. |
|  |  |  |
|  |  |  |
|  |  |  |
|  |  |  |
|  |  |  |
| Iš viso: |  |  |

\* Pildoma, kaip nurodyta projekto biudžeto sąmatoje, pridėtoje Sutarties.

Patvirtiname, kad šioje ataskaitoje nurodytos išlaidų sumos atitinka išlaidas pateisinančius dokumentus ir lėšų panaudojimo ataskaitoje nurodytus duomenis.

|  |  |  |  |  |  |
| --- | --- | --- | --- | --- | --- |
| Projekto vadovas |  |  |  |  |  |
|  |  | *(parašas)* |  | *(vardas ir pavardė)* | *(telefono Nr.)* |

|  |  |  |  |  |  |
| --- | --- | --- | --- | --- | --- |
| Projekto finansininkas |  |  |  |  |  |
|  |  | *(parašas)* |  | *(vardas ir pavardė)* |  |

Biudžeto lėšų naudojimo sutarties priedas Nr. 3

**PROJEKTO ĮGYVENDINIMO ATASKAITA**

1. Informacija apie projektą ir jį įvykdžiusią organizaciją

|  |  |
| --- | --- |
| Organizacijos pavadinimas |  |
| Vykdytojo duomenys (adresas, telefonas, el. paštas) |  |
| Projekto pavadinimas |  |
| Projekto trukmė |  |

2. Informacija apie savanorius ir mentorius

2.1. Į savanorišką tarnybą įtrauktų žmonių skaičius:

|  |  |
| --- | --- |
| Kategorija | Savanorių skaičius (asmenimis) |
| 2.1.1. Bendras individualių į savanorišką tarnybą įtrauktų žmonių skaičius (2.1.2+...+2.1.5) |  |
| Iš savanorių skaičiaus: |  |
| 2.1.2. jauni žmonės (14–18 m.) |  |
| 2.1.3. jauni žmonės (19–24 m. ) |  |
| 2.1.4. jauni žmonės (25–29 m.) |  |
| 2.1.5. kiti |  |

2.2.Mentoriai:

|  |  |
| --- | --- |
| Vykdytojų kategorijos | Mentorių skaičius (asmenimis) |
| 2.2.1. Bendras mentorių skaičius (2.2.2+2.2.3) |  |
| Iš bendro mentorių skaičiaus: |  |
| 2.2.2. jauni žmonės (14–29 m.) |  |
| 2.2.3. kiti |  |

* 1. Įgyvendinti projekto uždaviniai pagal veiklų planą, pasiekti kiekybiniai ir kokybiniai rezultatai:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Uždavinys pagal veiklų planą | Kiekybiniai rezultatai vnt. | | | | | | Kokybiniai rezultatai | |
| **Konsultacijų skaičius** (SVO ir PO konsultacijos) | **Konsultacijų skaičius** (mentoriaus ir savanorio konsultacijos) | **Konsultacijų skaičius** (kita) | Savanorių, veikiančių pagal JST sutartis, kurių veikla trunka 6 mėn., skaičius | Kita (konferencijos, diskusijos ir kt.) nurodyti |  | |  |
|  |  |  |  |  |  |  | |  |
|  |  |  |  |  |  |  | |  |
|  |  |  |  |  |  |  | |  |
|  |  |  |  |  |  |  | |  |

1. Projekto metu patirtos išlaidos ir panaudotos paramos lėšos

|  |  |
| --- | --- |
| Išlaidų paskirtis ( pagal paraiškos biudžeto lentelės eilutes) | Paramos lėšos Eur |
|  |  |
|  |  |
|  |  |
|  |  |

1. Kiti finansavimo šaltiniai, jei projektui įgyvendinti buvo gautas papildomas finansavimas

|  |  |
| --- | --- |
| Išlaidų paskirtis ( pagal paraiškos biudžeto lentelės eilutes) | Paramos lėšos Eur |
|  |  |
|  |  |
|  |  |
|  |  |

1. Įvykdyto projekto rezultatų viešinimas ( straipsniai, nuorodos į internetinį puslapį, lankstinukai, nuotraukos ir kt.

|  |
| --- |
|  |

Projekto vadovas ................. .................................. ......................................

(parašas) (vardas, pavardė) (telefono Nr.)

PATIKRINTA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ............ ..............

(Molėtų rajono savivaldybės administracijos (parašas) (data)

darbuotojo, atsakingo už priemonės koordinavimą,

pareigų pavadinimas)